Nr. L 46/58 De Europæiske Fællesskabers Tidende 18. 2. 94 (Retsakter hvis offentliggørelse ikke er obligatorisk) KOMMISSIONEN KOMMISSIONENS AFGØRELSE af 8. februar 1994 om aktindsigt i Kommissionens dokumenter (94/90/EKSF, EF, Euratom) KOMMISSIONEN FOR DE EUROPÆISKE FÆLLESSKABER HAR — under henvisning til traktaterne om oprettelse af De Europæiske Fællesskaber, og særlig artikel 162 af traktaten om oprettelse af Det Europæiske Fællesskab, og ud fra følgende betragtninger : I overensstemmelse med den erklæring om retten til adgang til oplysninger, der er indeholdt i slutakten til traktaten om Den Europæiske Union, og i overensstem- melse med konklusionerne fra Det Europæiske Råd i Birmingham og Edinburgh om at fremme et fællesskab, der er nærmere på borgerne, skal der med Rådet aftales en adfærdskodeks, der opstiller principperne for aktind- sigt i Kommissionens og Rådets dokumenter ; disse principper bygger på Kommissionens dokument af 5. maj 1993 om offentlighedens adgang til institutio- nernes dokumenter og Kommissionens dokument af 2. juni 1993 om åbenhed i Fællesskabet ; der er behov for nærmere bestemmlser for, hvordan Kommissionen bringer denne adfærdskodeks i anven- delse — TRUFFET FØLGENDE AFGØRELSE : Artikel 1 | Den i bilaget omhandlede adfærdskodeks for offentlighe- dens aktindsigt i Kommissionens dokumenter vedtages. Artikel 2 For at sikre, at den i artikel ] nævnte adfærdskodeks efter- leves, indføres følgende bestemmelser : 1) Alle begæringer om aktindsigt i Kommissionens doku- menter indgives skriftligt til den relevante tjenestegren i Kommissionen, til Kommissionens kontorer i medlemsstaterne eller til Kommissionens delegationer i tredjelande. 2) Den, der begærer aktindsigt, underrettes skriftligt inden en måned af den pågældende generaldirektør eller anden ansvarlige tjenestegrenschef eller den i generalsekretariatet udpegede direktør eller af en anden tjenestemand på en af disses vegne om, hvorvidt begæringen er imødekommet eller ikke kan forventes imødekommet. I sidstnævnte tilfælde meddeles tillige den, der begærer aktindsigt, at han inden en måned kan anmode Kommissionens generalsekretær om at ændre indstillingen ; afgives en sådan anmodning ikke inden en måned, betragtes den oprindelige begæring som bortfaldet. 3) Kommissionens formand er bemyndiget til i samråd med det for det pågældende område ansvarlige kommissionsmedlem at træffe afgørelse om at ændre indstillingen. Han kan uddelegere denne bemyndigelse til generalsekretæren. 4) Besvares en begæring om aktindsigt ikke inden en måned af en af de i stk. 2 omtalte tjenestemænd, betragtes begæringen som afslået. Besvares en anmodning om at ændre indstillingen ikke inden for en måned, betragtes begæringen som afslået.